Nový Pomocník

Vybrali ste Pomocníka pre súčasť, ktorá obsahuje nové nastavenie programu Internet Explorer. Najnovšie informácie o nových vlastnostiach a využití tejto súčasti získate, ak kliknete na prepojenie Pomocník programu Internet a vyhľadáte potrebnú tému.


Čo je nové v programe Internet Explorer?

Internet Explorer už nespĺňa iba funkcie prehľadávača. Táto nová verzia vám umožňuje integrovať sieť WWW spolu s pracovnou plochou a obsahuje nové programy uľahčujúce komunikáciu v sieti, vrátane programov Outlook Express, Microsoft NetMeeting, Microsoft Chat a FrontPage Express.

Ďalšie informácie nájdete v Pomocníkovi programu Internet Explorer.


        Context Help Starts Here:  Display Properties - Background tab


Pre každú položku v tejto skupine môžete získať Pomocníka. Stačí kliknúť na tlačidlo  [image]  v hornej časti dialógového okna a potom na príslušnú položku, o ktorej chcete získať informácie.


Zobrazí, ako bude na pracovnej ploche vyzerať zvolená tapeta alebo vzorka.


Obsahuje zoznam dostupných tapiet, ktoré môžete použiť na spestrenie pracovnej plochy. Po kliknutí na niektorú z tapiet sa jej ukážka (a vybraná vzorka) zobrazí na obrazovke nad zoznamom.


Kliknite sem, ak chcete prehľadaním počítača alebo siete nájsť súbor, ktorý sa použije ako pozadie pre pracovnú plochu. Tapetou pracovnej plochy môže byť obrázok (súbory s príponou .bmp, .jpg, .gif alebo .png) alebo stránka HTML.


Kliknutím sem môžete vybrať vzorku, ktorá sa aplikuje na pracovnú plochu, alebo vytvoriť novú vzorku. Ak nevyberiete žiadnu tapetu, vzorka pokryje celú pracovnú plochu. Po zvolení tapety sa vzorka použije iba na prázdny priestor medzi tapetou a okrajom obrazovky.

Ak toto tlačidlo nie je k dispozícii, vybrali ste nastavenie, ktoré zobrazí zvolenú tapetu alebo grafiku HTML na celej pracovnej ploche bez ponechania prázdneho priestoru na zobrazenie vzorky.


Určuje, ako sa zvolená tapeta zobrazí na pracovnej ploche. Ak chcete umiestniť obrázok do stredu pracovnej plochy, kliknite na položku Centrovať. Ak chcete z obrázka vytvoriť opakovanú vzorku, kliknite na Dlaždice. Ak táto možnosť nie je k dispozícii, nebola vybraná žiadna tapeta alebo ste vybrali ako tapetu stránku HTML.


Určuje, či sa použije rozhranie Active Desktop. Ak je začiarknuté toto políčko, nemôžete použiť ako tapetu pracovnej plochy stránku HTML ani pridávať na pracovnú plochu kanály či položky.


        Pattern dialog box


Zobrazuje zoznam dostupných vzoriek, ktoré môžete použiť na dekoráciu pracovnej plochy. Po kliknutí na vzorku sa jej ukážka zobrazí v poli napravo od zoznamu.


Kliknite sem, ak chcete upravovať vybranú vzorku bod po bode.


         Pattern editor dialog box


Pridá do zoznamu novopomenovanú vzorku.


Uloží všetky zmeny, ktoré ste vykonali na vzorke.


Odstráni označenú vzorku zo zoznamu Vzorka.


Poskytne miesto, v ktorom môžete vybrať vzorku na úpravy alebo napísať názov novej vzorky.


Poskytne miesto na upravovanie vybranej vzorky. Ak chcete meniť farbu každého bodu, kliknite naň.


Postupne zobrazuje výsledky zmien, ktoré vykonávate v poli Vzorka.


         Display Properties - Web tab


Zobrazuje, ako sa vybrané položky Active Desktop alebo kanály, na odber ktorých ste práve prihlásení, zobrazia na pracovnej ploche.


Zobrazuje kanály, na odber ktorých ste práve prihlásení, a dostupné položky Active Desktop. Ak políčko nie je začiarknuté, daná položka sa nezobrazí na pracovnej ploche.


Kliknutím sem sa prihlásite na odber nového kanála alebo pridáte položku Active Desktop. Potom postupujte podľa pokynov na obrazovke. Nový kanál alebo položka sa pridajú do zoznamu Položky na Active Desktop (Items on the Active Desktop), ktorý vidíte vľavo.


Odstráni vybratý kanál alebo položku Active Desktop z pracovnej plochy a zo zoznamu Položky na Active Desktop (Items on the Active Desktop), ktorý vidíte vľavo.


Kliknite sem, ak chcete zmeniť nastavenie vybraného kanála alebo položky Active Desktop. Toto tlačidlo nie je k dispozícii, ak je vybratý Panel s kanálmi.


Otvorí malé okno, ktoré zobrazí vybratý kanál alebo položku Active Desktop. Toto je užitočné v prípade, ak chcete mať istotu, že zadaná adresa pre tento kanál alebo položku je stále k dispozícii a otvorí žiadanú lokalitu WWW.


Kliknite sem, ak chcete obnoviť všetky nastavenia v tomto dialógovom okne na hodnoty, ktoré boli pôvodne nainštalované s týmto programom. Táto možnosť má význam v prípade, ak bude váš počítač používať aj niekto iný a bude sa chcieť prihlásiť na odber iných kanálov.


Určuje, či má systém Active Desktop vyzerať a správať sa ako WWW. Ak je začiarknuté toto políčko, môžete sa prihlásiť na odber kanálov z vašej pracovnej plochy, otvárať položky na pracovnej ploche jediným kliknutím a pridávať na pracovnú plochu aktívny obsah, akým je napríklad burzový informačný panel.


Kliknite sem ak chcete zobraziť dialógové okno Možnosti priečinka, v ktorom môžete nastaviť, ako sa majú zobrazovať na tomto počítači priečinky.


           Web tab - Properties button - Subscription tab


Zobrazí krátky názov a adresu zvoleného kanála, prihlásenia na odber alebo položky.


Popisuje vlastnosti vybraného kanála, prihlásenia na odber alebo položky. Dané vlastnosti môžete meniť v tomto dialógovom okne na kartách Príjem a Plán.


Kliknite sem, ak zvolený kanál, prihlásenie na odber alebo položka požaduje prihlásenie pred tým, ako otvoríte lokalitu WWW. Príkladom môže byť zobrazenie lokality s obmedzeným prístupom alebo lokality, za odber ktorej sa platí (napríklad magazín).


Kliknite sem, ak chcete zrušiť prihlásenie na odber vybranej lokality WWW. Ak je táto lokalita v zozname obľúbených položiek, ostane tam zachovaná, ale jej obsah sa už nebude automaticky aktualizovať.


Poskytuje miesto na napísanie ID používateľa, ktoré je potrebné na získanie prístupu na vybranú lokalitu WWW. Týmto identifikátorom je často vaša adresa elektronickej pošty.


Poskytuje miesto na zadanie hesla, ktoré je potrebné na získanie prístupu na vybranú lokalitu WWW.


Určuje, či vás bude program Internet Explorer upozorňovať prostredníctvom elektronickej pošty na zmenu obsahu vybranej lokality WWW.


Kliknite sem, ak chcete spresniť spôsob preberania tejto lokality.


Kliknite sem, ak chcete zmeniť adresu elektronickej pošty, na ktorú vám program Internet Explorer posiela upozornenie, že došlo k zmene obsahu vybranej lokality WWW.


Poskytuje miesto na napísanie adresy elektronickej pošty, na ktorú vám bude program Internet Explorer posielať upozornenia.


Poskytuje miesto na napísanie názvu servera elektronickej pošty.


Určuje, či bude program Internet Explorer preberať túto lokalitu WWW na pevný disk alebo vás bude iba upozorňovať na jej zmeny. Ak zvolíte možnosť Áno, ale oznamovať len aktualizáciu stránky, program Internet Explorer zmení ikonu lokality tak, ako je tu nakreslené, a môže vás upozorniť správou elektronickej pošty, ak ste túto možnosť vybrali v časti Upozornenie. V prípade, že zvolíte možnosť Áno, upozorňovať ma na aktualizáciu a preberať stránku na čítanie v režime off-line, obsah WWW sa bude preberať v čase, ktorý určíte. Ak nie ste pripojení na sieť Internet, aktualizované informácie si v režime off-line budete môcť prečítať neskôr. Ak chcete bližšie určiť spôsob preberania lokality na váš počítač, kliknite na tlačidlo Spresniť.


           Advanced Download Options dialog box


Určuje, či bude obmedzené maximálne množstvo informácií (v KB), ktoré program Internet Explorer prevezme na pevný disk počítača z lokality WWW. Ak začiarknete toto políčko, môžete dané množstvo bližšie určiť v poli napravo.


Určuje, či sa táto lokalita WWW prevezme ako prvá, pred všetkými ostatnými. Táto možnosť je dôležitá najmä v prípade, že chcete mať istotu, že najdôležitejší obsah WWW sa na pevnom disku bude aktualizovať najskôr, ak dosiahnete maximálnu veľkosť priestoru určenú na preberanie alebo ak sa zaplní priestor na disku.


Určuje, či bude program Internet Explorer preberať pri aktualizácii vybranej lokality WWW aj obrázky. Preberanie obrázkov prebieha pomalšie a zaberie sa väčší priestor na pevnom disku.


Určuje, či bude program Internet Explorer preberať pri aktualizácii vybranej lokality WWW aj audiovizuálne súbory. Preberanie zvuku a videa prebieha pomalšie a zaberie sa väčší priestor na pevnom disku.


Určuje, či bude program Internet Explorer preberať pri aktualizácii vybranej lokality WWW aj ovládacie prvky ActiveX a aplety Java™. Existujú dokonalejšie programy, pracujúce na pozadí, ktoré umožňujú niektorým lokalitám WWW zobrazovať špeciálne objekty. Ak sa rozhodnete tieto programy nepreberať, lokalita WWW sa môže javiť ako neúplná alebo sa nezobrazí správne. Na druhej strane však tieto programy môžu poškodiť váš pevný disk alebo údaje.


Určuje, či program Internet Explorer preberie viac ako iba hlavnú stránku (na najvyššej úrovni) lokality WWW. Môžete si zvoliť prevzatie až do piatich úrovní lokality WWW. Napríklad ak zvolíte preberanie do hĺbky dvoch úrovní, prevezme sa prvá stránka a všetky stránky, ktoré sú na ňu pripojené. Pri zvolení troch úrovní sa prevezmú stránky, ktoré ležia na druhej úrovni.


Určuje, či program Internet Explorer prevezme všetky stránky, ktoré sú prepojené s vybranou lokalitou WWW, do tej úrovne, ktorú ste vybrali v predchádzajúcom nastavení.


          Schedule tab


Udáva, či bude program Internet Explorer preberať vybranú lokalitu WWW automaticky podľa rozvrhu, ktorý určuje vydavateľ danej lokality. Toto nastavenie je k dispozícii iba v prípade, že ste pripojení na Internet cez sieť. Ak ste pripojení prostredníctvom modemu, táto možnosť nebude dostupná.


Určuje, že si budete sami nastavovať čas a frekvenciu preberania zvolenej lokality WWW programom Internet Explorer. Ak chcete vytvoriť rozvrh preberania nového kanála, kliknite na tlačidlo Nové. Ak chcete zmeniť nastavenie pre existujúci kanál, kliknite na tlačidlo Upraviť.


Určuje, či budete aktualizovať vybrané lokality WWW ručne. Ak chcete aktualizovať danú lokalitu, kliknite na tlačidlo Aktualizovať. Lokality WWW, ktoré odoberáte, môžete aktualizovať aj z ponuky Obľúbené položky.


           Custom Schedule dialog box


Miesto na napísanie názvu vlastného rozvrhu, ktorý vytvárate.


Určuje, či sa táto lokalita WWW bude preberať na váš počítač pravidelne každý deň, týždeň alebo mesiac.


Určuje, ako často a presne kedy sa táto lokalita WWW bude preberať na váš počítač.


Určuje presný čas, v ktorom sa táto lokalita WWW bude preberať na váš počítač.


Určuje časový interval, v ktorom sa bude opakovať preberanie lokality WWW, ak chcete, aby sa preberanie opakovalo.


Určuje, či súhlasíte s tým, aby sa pozmenil čas preberania pri nasledujúcich aktualizáciách (s toleranciou niekoľkých minút). Začiarknutím tohto políčka zvýšite pravdepodobnosť, že vaše požiadavky nebudú kolidovať s požiadavkami iných používateľov, ktorí by chceli preberať tú istú lokalitu v rovnakom čase. Takto sa zvýši efektívnosť preberania zo siete WWW.


          View/ Folder Options/ Folder tab


Zobrazí, ako bude vyzerať obsah vášho priečinka pri použití aktuálnych nastavení.


Určuje, že priečinok a pracovná plocha budú mať vlastnosti stránky WWW. Ak zvolíte túto možnosť, budete môcť položky na pracovnej ploche alebo v priečinku otvárať iba jednoduchým kliknutím - tak, ako klikáte na prepojenia v sieti WWW. Položky budete vyberať tak, že na ne ukážete. Taktiež budete môcť pridávať informácie, meniť štýl písma a používať stránky HTML ako tapetu pracovnej plochy.


Určuje, že priečinok a pracovná plocha budú vyzerať a fungovať rovnako ako v predchádzajúcich verziách systému Windows. Ak zvolíte túto možnosť, budete napríklad otvárať položky na pracovnej ploche a v priečinku dvojitým kliknutím a vyberať ich jednoduchým kliknutím.


Určuje, že si chcete vybrať vlastné nastavenie obsluhy a vzhľadu priečinka a pracovnej plochy. Vlastné nastavenie môžete zvoliť po kliknutí na Nastavenie.


Kliknite sem, ak chcete vybrať kombináciu klasického štýlu systému Windows a nastavení v štýle WWW.


      View/Folder Options/Custom Settings


Určuje, či sa použije rozhranie Active Desktop. Ak je začiarknuté toto políčko, vaša pracovná plocha bude vyzerať aj reagovať ako stránka WWW a bude možné pridávať do nej aktívny obsah.


Určuje, že pracovná plocha bude vyzerať a fungovať ako klasická pracovná plocha v systéme Windows (a nie ako stránka WWW).


Kliknite sem, ak chcete otvoriť dialógové okno vlastností obrazovky a v ňom pridať položky na pracovnú plochu. Toto je možné iba v prípade, ak používate rozhranie Active Desktop.


Zobrazí obsah každého priečinka, ktorý otvoríte, v tom istom okne. Ak chcete zapnúť zobrazenie predchádzajúceho priečinka, kliknite na tlačidlo Dozadu na paneli s nástrojmi alebo stlačte kláves BACKSPACE.


Otvorí každý z priečinkov v novom okne. Predchádzajúci priečinok ostane zobrazený v okne, takže budete môcť jednoducho prepínať medzi priečinkami.


Zobrazí priečinky tak, že budú pripomínať stránky WWW. Ak sa priečinok zobrazí ako stránka WWW, budete môcť pridávať do neho informácie, meniť štýly písma a použiť stránku HTML ako tapetu pre pozadie priečinka. Nemôžete však meniť nastavenie okien Tento počítač a Ovládací panel: tieto priečinky už sú zobrazené ako stránky WWW.


Zobrazí ako stránku WWW iba priečinok, ktorý zvlášť určíte. Do priečinka, ktorý je zobrazený ako stránka WWW, môžete pridávať informácie, meniť v ňom štýly písma a použiť stránku HTML ako tapetu pre jeho pozadie.


Určuje, či sa položky na pracovnej ploche a v priečinku budú otvárať iba jednoduchým kliknutím, podobne ako na stránkach WWW. Ak budete chcieť vybrať položku bez toho, aby ste ju otvorili, stačí na ňu ukázať.


Určuje, či sa názvy ikon v priečinkoch a na pracovnej ploche zobrazia podčiarknuté, podobne ako prepojenia na stránke WWW. Ak chcete využiť túto vlastnosť programu, nesmie byť možnosť Podčiarknuť prepojenia nastavená na Nikdy.


Určuje, že názvy ikon v priečinkoch a na pracovnej ploche sa zobrazia podčiarknuté iba vtedy, keď na ne ukážete ukazovateľom myši.


Určuje, že budete položky vyberať jednoduchým a otvárať dvojitým kliknutím. To je klasický model operačného systému Microsoft Windows.


       View/ Folder Options/ View tab


Kliknite sem, ak chcete použiť aktuálne nastavenie priečinka v ponuke Zobraziť (okrem nastavenia panelov s nástrojmi) pre všetky priečinky v tomto počítači.


Kliknite sem, ak chcete použiť nastavenie priečinka v ponuke Zobraziť (okrem nastavenia panelov s nástrojmi), ktoré bolo aktuálne pri prvej inštalácii tohto programu.


Určuje, že sa zvolené nastavenie zachová aj po zatvorení priečinka. Ak toto políčko nezačiarknete, obnoví sa pôvodné nastavenie všetkých priečinkov (také, aké bolo pri inštalácii programu).


V záhlaví okna zobrazí cestu k priečinku. Zvoľte túto možnosť, ak potrebujete rýchlo zobraziť názov otvoreného priečinka.


Skryje trojznakovú príponu v názve určitých súborov. Zvoľte túto možnosť, ak chcete sprehľadniť okná priečinkov.


Zobrazí popis vybratého priečinka alebo položky na pracovnej ploche v malom okne. Ak zvolíte túto možnosť, kontextový popis sa zobrazí aj v prípade, že ste nezvolili zobrazenie priečinkov a pracovnej plochy v štýle WWW. Ak je však priečinok zobrazený ako stránka WWW, zvolenie tejto možnosti je bezpredmetné, pretože rovnaké informácie sa zobrazia v ľavej časti priečinka.


Určuje, že skryté a systémové súbory v tomto priečinku sa nebudú zobrazovať v zozname súborov. Táto možnosť je výhodná, ak chcete ochrániť vaše systémové súbory pred nežiadúcou zmenou alebo odstránením. Zvolením tejto možnosti sprehľadníte obsah tohto priečinka.


Určuje, že skryté súbory v tomto priečinku sa nebudú zobrazovať v zozname súborov. K skrytým súborom vo všeobecnosti patria programové alebo systémové súbory, ktoré by sa nemali meniť. Ak chcete zistiť, či je súbor  označený ako skrytý, ponechajte túto možnosť nezvolenú, kliknite na daný súbor pravým tlačidlom myši a v zobrazenej ponuke zvoľte položku Vlastnosti. Vybraním tejto možnosti ochránite vaše skryté súbory pred nežiadúcou zmenou alebo odstránením a sprehľadníte obsah tohto priečinka.


Určuje, že všetky súbory v tomto priečinku (vrátane skrytých a systémových) sa zobrazia v zozname súborov.


Nezobrazí žiadne ikony na pracovnej ploche, ktorá je zobrazená v štýle stránky WWW. Na takejto pracovnej ploche budete vidieť iba panel úloh a položky HTML.


Umožní pridať na panel s nástrojmi tlačidlá na pripojenie a odpojenie diskových jednotiek v sieti. Tieto funkcie sú dostupné aj z ponuky Nástroje.


Určuje, že ak zobrazíte súbory tohto priečinka v detailnom zobrazení, vlastnosti súborov (napríklad „iba na čítanie") sa zobrazia v stĺpci.


Určuje, že názov súboru sa zobrazí napísaný veľkými písmenami (napríklad FILENAME.TXT), ak bol takto pôvodne zadaný. Ak túto možnosť nezvolíte, názvy súborov budú písané iba malými písmenami (napríklad Filename.txt) bez ohľadu na to, ako boli pôvodne zadané.


Určuje, či má počítač vyhladiť nerovné hrany písma zobrazeného na obrazovke. Táto vlastnosť má svoje výhody, ak pracujete s veľkým typom písma alebo grafikou, spôsobí však spomalenie výkonu počítača.


Určuje, či má celý obsah okna zostať viditeľný počas presúvania okna na iné miesto. Ak túto možnosť nezvolíte, pri presúvaní sa namiesto okna zobrazí iba obdĺžnik.


Obnoví nastavenie v tomto dialógovom okne na pôvodné nastavenie, ktoré bolo nainštalované s týmto programom.


     Properties for a folder (right-click on folder, Properties)


Vytvorí v zvolenom priečinku miniatúry obsahu súborov, ak to formáty súborov umožňujú.


     Toolbars, New Toolbar (right-click in taskbar)


Zobrazí názov vybraného priečinka alebo poskytne miesto na napísanie adresy priečinka, ktorý chcete pridať na plochu ako panel s nástrojmi.


     Display properties - Screen Saver tab - Channel Screen Saver settings


Zobrazí zoznam kanálov, ktoré sú aktuálne zvolené ako šetriče obrazovky. Ak chcete do tohto zoznamu pridať kanál, stačí kliknúť na tlačidlo Áno po tom, ako sa vás Sprievodca prihlásením na odber kanála opýta, či chcete tento kanál zaradiť medzi kanálové šetriče obrazovky.


Určuje, ako dlho bude každý kanál zobrazovať vlastný šetrič obrazovky pred tým, ako sa prepne na ďalší kanál.


Určuje, či sa má prehrávať aj zvuk, ktorý je priradený ku každému kanálovému šetriču obrazovky. Toto nastavenie je funkčné iba v prípade, že na počítači je nainštalovaná zvuková karta a sú pripojené reproduktory.


Určuje, či sa kanálový šetrič obrazovky vypne pohybom ukazovateľa myši alebo až kliknutím na Zatváracie tlačidlo v pravom hornom rohu okna.


Kliknite sem, ak chcete vytvoriť vlastný rozvrh.


Odstráni označený vlastný rozvrh. Ak sa týmto rozvrhom riadia aj ďalšie prihlásenia na odber, po jeho odstránení už nebudú automaticky aktualizované.


      View\Folder Options menu, Files Types tab, Add New File Type dialog box


Poskytuje miesto na napísanie alebo zvolenie typu súboru, ktorý chcete pridať. MIME zastupuje Multipurpose Internet Mail Extensions; je to protokol, ktorý slúži v sieti WWW na definovanie priložených súborov.


Poskytuje miesto na napísanie alebo výber prípony, ktorá zastupuje daný typ súboru: príkladom môže byť prípona .txt, ktorá je štandardnou príponou textových súborov.


Určuje, že súbory tohto typu sa otvoria hneď po tom, ako sa dokončí ich preberanie.


Určuje, že súbory tohto typu sa vždy otvoria v existujúcom, a nie v samostatnom novom okne.


      View\Folder Options menu, File Types tab


Zobrazí trojznakovú príponu, ktorá je práve priradená k danému typu súboru, napríklad príponu .txt, ktorá je štandardnou príponou textových súborov.


Zobrazí program, v ktorom sa budú otvárať súbory tohto typu. Ak chcete tento program zmeniť, vyberte typ súboru, pre ktorý chcete zmeniť otvárací program, kliknite na tlačidlo Upraviť, potom na položku Otvoriť a znovu na tlačidlo Upraviť.